ddrg/super_eurlex huggingface dataset:
(1)

Asetuksella (EU) N:o 1024/2012 perustettu sisämarkkinoiden tietojenvaihtojärjestelmä, jäljempänä ’IMI’, on internetin kautta käytettävä ohjelmasovellus, jonka komissio on kehittänyt yhteistyössä jäsenvaltioiden kanssa auttaakseen jäsenvaltioita unionin säädösten mukaisten tietojenvaihtovaatimusten noudattamisessa siten, että jäsenvaltioiden käyttöön asetetaan keskitetty yhteydenpitojärjestelmä, joka helpottaa rajojen yli tapahtuvaa tietojenvaihtoa ja keskinäistä avunantoa.
(6)

Koska muutettu yleissopimus N:o 108 sisältää suojatoimia, jotka perustuvat samoihin periaatteisiin kuin ne, joista on sääädetty asetuksessa (EU) 2016/679 ja direktiivissä (EU) 2016/680, sen voimaantulolla edistetään unionin tietosuojavaatimusten tunnetuksi tekemistä maailmanlaajuisesti, helpotetaan tietovirtoja unionin ja unioniin kuulumattomien yleissopimuksen N:o 108 osapuolten välillä, varmistetaan, että jäsenvaltiot noudattavat yleissopimuksesta N:o 108 johtuvia kansainvälisiä velvoitteitaan, sekä mahdollistetaan unionin tuleva liittyminen yleissopimukseen N:o 108.
(6)

OTC-johdannaissopimuksiin Japanissa sovellettavat oikeudelliset ja valvonta- ja täytäntöönpanojärjestelyt vahvistetaan vuonna 1948 annetussa Financial Instruments and Exchange Act -säädöksessä (laki N:o 25), jäljempänä ’FIEA-säädös’, ja niitä sovelletaan rahoitusinstrumenttialan toimijoihin ja rekisteröityihin finanssilaitoksiin, joihin kuuluvat säännellyt pankit, osuuskunnat, vakuutusyhtiöt, eläkerahastot ja sijoitusrahastot. Japanin finanssipalveluvirastolla (Financial Services Agency of Japan) on laajat valtuudet panna FIEA-säädös täytäntöön, ja se voi lisäksi antaa valtioneuvoston kanslian määräyksiä, valvontaa koskevia suuntaviivoja ja julkisia ilmoituksia, jäljempänä yhdessä ’OTC-johdannaisia koskevat Japanin säännöt’. Finanssipalveluvirastolla on toimivalta asetuksen (EU) N:o 648/2012 2 artiklan 7 kohdassa tarkoitettujen OTC-johdannaisten osalta lukuun ottamatta OTC-hyödykejohdannaisia, jotka kuuluvat Japanin talous-, kauppa- ja teollisuusministeriön ja Japanin maatalous-, metsätalous- ja kalatalousministeriön toimivaltaan.
(4)

Jotta voitaisiin varmistaa, että tuojaosapuolet hyötyvät yleissopimuksella tarjotusta suojelusta, ja koska kaikki yleissopimuksessa määrätyt asiaa koskevat vaatimukset täyttyvät, on tarpeen ja asianmukaista tukea kemikaalien arviointikomitean suositusta luetella yleissopimuksen liitteessä III asetokloori, karbosulfaani, krysotiiliasbesti, fentioni (erittäin pieniä määriä sisältävät valmisteet, joissa vaikuttavaa ainetta vähintään 640 g/L), heksabromisyklododekaani, foraatti ja nestemäiset valmisteet (emulgoituva tiiviste ja liukoinen tiiviste), jotka sisältävät (vähintään 276 g/L) parakvattidikloridia, joka vastaa parakvatti-ionia (vähintään 200 g/L). Näiden aineiden käyttö on lisäksi jo kielletty tai sitä on ankarasti säännelty unionissa, ja ne kuuluvat näin ollen asetuksen (EU) N:o 649/2012 nojalla yleissopimuksen määräyksiä tiukempien vientivaatimusten soveltamisalaan.
(4)

Euroopan parlamentin ja neuvoston asetus (EU) 2018/1726 (4) hyväksyttiin 14 päivänä marraskuuta 2018. Asetuksella (EU) 2018/1726 kumottiin asetus (EU) N:o 1077/2011. Kuten asetuksessa (EU) 2018/1726 todetaan, kyseisellä asetuksella perustettu vapauden, turvallisuuden ja oikeuden alueen laaja-alaisten tietojärjestelmien operatiivisesta hallinnoinnista vastaava Euroopan unionin virasto korvaa asetuksella (EU) N:o 1077/2011 perustetun viraston ja on sen seuraaja. Asetuksen (EU) 2018/1726 mukaisesti viittauksia kumottuun asetukseen (EU) N:o 1077/2011 pidetään viittauksina asetukseen (EU) 2018/1726 kyseisen asetuksen liitteessä olevan vastaavuustaulukon mukaisesti.
12 artikla

Läpinäkyvyys

1. BKTL-asiantuntijaryhmä on rekisteröitävä komission asiantuntijaryhmien ja muiden vastaavanlaisten elinten rekisteriin, jäljempänä ’asiantuntijaryhmärekisteri’. Asiantuntijaryhmärekisterissä on julkaistava jäsenvaltioiden viranomaisten ja tarkkailijoiden nimet.

2. Kaikki asiaankuuluvat asiakirjat, kuten kokousten esityslistat, pöytäkirjat ja osallistujien kannanotot, on asetettava saataville kokousten jälkeen erityisellä verkkosivustolla, johon on linkki asiantuntijaryhmärekisteristä. Pääsy tällaiselle verkkosivustolle ei saa edellyttää käyttäjän rekisteröitymistä, eikä sitä saa rajoittaa millään muullakaan tavalla. Esityslista on julkaistava hyvissä ajoin ennen kokousta ja pöytäkirja pian kokouksen jälkeen. Julkaisemisesta voi poiketa vain silloin kun katsotaan, että asiakirjan sisältämien tietojen ilmaiseminen vaarantaisi yleisen tai yksityisen edun suojan Euroopan parlamentin ja neuvoston asetuksen (EY) N:o 1049/2001 (9) 4 artiklassa määritellyllä tavalla.
(364)

Jos tuotanto- tai kulutuspaikka, joka hyötyy paikkakohtaisesta enimmäismäärästä tai joka on vapautettu omaan käyttöön tuottamisen perusteella, kuuluu yritykseen, joka hyötyy enimmäismäärästä, joka on 0,5 prosenttia arvonlisäyksestä, huomioon otetaan ainoastaan arvonlisäykseen perustuva enimmäismäärä, jotta myönnettyä etua ei laskettaisi kahteen kertaan. Jos seuraavana vuonna selviää, että yritykselle on tosiaan asetettu enimmäismäärä, joka on 0,5 prosenttia arvonlisäyksestä, jälkikäteen on maksettava takaisin määrä, joka on maksetun CSPE-maksun ja yrityksen arvonlisäyksestä lasketun 0,5 prosentin määrän erotus.
(9)

Asetuksen (EU) N:o 1306/2013 54 artiklan 2 kohdassa säädetään, että jos sääntöjenvastaisuuksien vuoksi tehtävää takaisinperintää ei toteuteta neljän vuoden kuluessa perintäpyynnön päivämäärästä tai kahdeksan vuoden kuluessa, jos perintäasia on viety kansalliseen tuomioistuimeen, takaisin perimättä olevasta tuesta aiheutuvista taloudellisista seurauksista vastaa 50 prosentin osalta asianomainen jäsenvaltio. Asetuksen (EU) N:o 1306/2013 54 artiklan 4 kohdan mukaan jäsenvaltioiden on liitettävä komissiolle täytäntöönpanoasetuksen (EU) N:o 908/2014 29 artiklan mukaisesti toimitettavaan vuotuiseen tilinpäätökseen todennettu taulukko, jossa ilmoitetaan niille asetuksen (EU) N:o 1306/2013 54 artiklan 2 kohdan soveltamisesta aiheutuneet määrät. Säännöt jäsenvaltioiden ilmoitusvelvollisuudesta, joka koskee takaisin perittäviä määriä, annetaan täytäntöönpanoasetuksessa (EU) N:o 908/2014. Täytäntöönpanoasetuksen (EU) N:o 908/2014 liitteessä II esitetään mallitaulukko, jota jäsenvaltioiden on käytettävä toimittaessaan takaisinperittäviä määriä koskevia tietoja. Komissio päättää jäsenvaltioiden toimittamien taulukoiden perusteella taloudellisista seurauksista, joita sovelletaan, kun sääntöjenvastaisuuksien vuoksi tehtävää takaisinperintää ei ole toteutettu neljän tai kahdeksan vuoden kuluessa.
(8)

Asetuksen (EU) N:o 1306/2013 54 artiklan 2 kohdassa säädetään, että jos sääntöjenvastaisuuksien vuoksi tehtävää takaisinperintää ei toteuteta neljän vuoden kuluessa perintäpyynnön päivämäärästä tai kahdeksan vuoden kuluessa, jos perintäasia on viety kansalliseen tuomioistuimeen, takaisin perimättä olevasta tuesta aiheutuvista taloudellisista seurauksista vastaa 50 prosentin osalta asianomainen jäsenvaltio. Asetuksen (EU) N:o 1306/2013 54 artiklan 4 kohdan mukaan jäsenvaltioiden on liitettävä komissiolle täytäntöönpanoasetuksen (EU) N:o 908/2014 29 artiklan mukaisesti toimitettavaan vuotuiseen tilinpäätökseen todennettu taulukko, jossa ilmoitetaan niille asetuksen (EU) N:o 1306/2013 54 artiklan 2 kohdan soveltamisesta aiheutuneet määrät. Säännöt jäsenvaltioiden ilmoitusvelvollisuudesta, joka koskee takaisin perittäviä määriä, annetaan täytäntöönpanoasetuksessa (EU) N:o 908/2014. Täytäntöönpanoasetuksen (EU) N:o 908/2014 liitteessä II esitetään mallitaulukko, jota jäsenvaltioiden on käytettävä toimittaessaan takaisinperittäviä määriä koskevia tietoja. Komissio päättää jäsenvaltioiden toimittamien taulukoiden perusteella taloudellisista seurauksista, joita sovelletaan, kun sääntöjenvastaisuuksien vuoksi tehtävää takaisinperintää ei ole toteutettu neljän tai kahdeksan vuoden kuluessa.
1 artikla

2. Siinä tapauksessa, että Yhdistynyt kuningaskunta on yhä unionin jäsenvaltio tämän päätöksen soveltamisen alkamispäivänä, alueiden komitean jäseniä on se määrä, josta säädetään päätöksen 2014/930/EU 1 artiklassa, kunnes Yhdistyneen kuningaskunnan ero unionista on oikeudellisesti pätevä. Siitä päivästä alkaen, jona Yhdistyneen kuningaskunnan ero unionista on oikeudellisesti pätevä, alueiden komitean jäsenten määrä on tämän artiklan 1 kohdassa säädetyn mukainen.
1 artikla

2. Siinä tapauksessa, että Yhdistynyt kuningaskunta on yhä unionin jäsenvaltio tämän päätöksen soveltamisen alkamispäivänä, Euroopan talous- ja sosiaalikomitean jäseniä on se määrä, josta säädetään päätöksen (EU) 2015/1157 1 artiklassa, kunnes Yhdistyneen kuningaskunnan ero unionista on oikeudellisesti pätevä. Siitä päivästä alkaen, jona Yhdistyneen kuningaskunnan ero unionista on oikeudellisesti pätevä, Euroopan talous- ja sosiaalikomitean jäsenten määrä on tämän artiklan 1 kohdassa säädetyn mukainen.
(2)

Ehdotetun kansalaisaloitteen tavoitteet kuvataan seuraavasti: ”Elämälle luontaisten perustekijöiden parantamiseksi todistettavalla tavalla vaadimme seuraavia velvoittavia tavoitteita: luonnon monimuotoisuuden edistämisestä on tehtävä yksi yhteisen maatalouspolitiikan kokonaistavoitteista; torjunta-aineiden käyttöä on vähennettävä merkittävästi, kaikki haitalliset torjunta-aineet on kiellettävä ja torjunta-aineiden hyväksymiskriteerit uudistettava; maatalousmaisemien rakenteellista monimuotoisuutta on tuettava; ravinteiden käyttöä on vähennettävä tehokkaasti (esim. Natura 2000); suojelualueita on perustettava tuloksellisesti (esim. vesipuitedirektiivi); tutkimusta ja seurantaa on lisättävä ja koulutusta parannettava.”
(1)

Asetuksella (EU) 2018/1240 perustettu Euroopan matkustustieto- ja -lupajärjestelmä (ETIAS) on tarkoitettu niitä kolmansien maiden kansalaisia varten, jotka on vapautettu vaatimuksesta, jonka mukaan heillä on oltava viisumi ulkorajojen ylittämistä varten. Asetuksessa vahvistettiin edellytykset ja menettelyt matkustusluvan myöntämistä tai epäämistä varten.
(11)

Ranskan esittämien tieteellis-teknisten tekijöiden mukaan luvan antamiseksi kreosoottia (CAS-nro 8001-58-9, EY-nro 232-287-5) sisältävien biosidivalmisteiden käytölle (8) tehdyissä Ruotsin viranomaisten arvioissa ja ANSESin arvioinnissa todetut, kreosootilla käsitellyn puun ulkokäyttöön ja puun kosketukseen maaperään tai puun asentamiseen makeaan tai suolaiseen veteen liittyvät altistumistasot ylittävät asianmukaiset arvioidut vaikutuksettomat pitoisuudet, mikä viittaa siihen, että tällaisille ympäristön osa-alueille aiheutuvat riskit eivät ole riittävästi hallinnassa. Ranskan toimenpiteen tarkoituksena on suojella ympäristöä tästä aiheutuvalta riskiltä. Raiteiden ratapölkkyihin, jotka ovat ulkokäytössä mutta eivät joudu kosketuksiin maaperän kanssa ja joita ei asenneta makeaan tai suolaiseen veteen, liittyvät altistustasot eivät kuitenkaan ylitä asianmukaisia arvioituja vaikutuksettomia pitoisuuksia. Jotta voidaan ajoissa rajoittaa mahdollisimman hyvin tällaisesta käsitellyn puun käytöstä ympäristölle aiheutuvia vaikutuksia, Ranskan toteuttamaa toimenpidettä olisi pidettävä kiireellisenä asetuksen (EY) N:o 1907/2006 129 artiklan 1 kohdan mukaisesti. Komissio katsoi täytäntöönpanopäätöksessään (EU) 2018/1297, että Ranskan päätökset olla antamatta lupaa kyseisille biosidivalmisteille muuta puun käsittelyä kuin raiteiden ratapölkkyjen käsittelyä varten ovat perusteltuja, ja niiden suojaava vaikutus alkaa 23 päivänä huhtikuuta 2019. Tällaisen käsitellyn puun käytöstä aiheutuviin riskeihin ei kuitenkaan edelleenkään puututa kokonaisuudessaan, jos tällaista käsiteltyä puuta voidaan edelleen saattaa markkinoille ja asentaa paikalleen Ranskan alueella, kun käsittely on tapahtunut Ranskan alueen ulkopuolella. Sen vuoksi tällaista markkinoille saattamista ja paikalleen asentamista on kiireellisesti rajoitettava samassa aikataulussa eli 23 päivästä huhtikuuta 2019 alkaen.
(11)

Euroopan radio-, tele- ja postihallintojen yhteistyökonferenssi (CEPT) olisi kutsuttava osallistumaan ryhmän työhön tarkkailijana, koska ryhmän toimet vaikuttavat merkittävästi radiotaajuuksiin koko Euroopan tasolla ja koska CEPT:llä ja siihen liittyvillä elimillä on laaja tekninen asiantuntemus radiotaajuuksien hallinnoinnissa. Lisäksi on aiheellista hyödyntää CEPT:n asiantuntemusta valtuutuksissa, joita myönnetään radiotaajuuspäätöksen perusteella sellaisten teknisten täytäntöönpanotoimenpiteiden kehittämiseksi, jotka koskevat radiotaajuuksien varaamista ja taajuuksien varaamiseen liittyvien tietojen saatavuutta. Koska eurooppalaisella standardoinnilla on tärkeä asema radiotaajuuksia käyttävien laitteiden kehittämisessä, on tärkeää, että myös Euroopan telealan standardointilaitos (ETSI) osallistuu ryhmän työskentelyyn tarkkailijana.
(2)

Ennen kuin laitteita, joihin UDI-järjestelmää sovelletaan, saatetaan markkinoille, valmistajan on annettava laitteelle ja tarvittaessa kaikille pakkausten ulommille kerroksille yksilöllinen laitetunniste (UDI-tunniste). UDI-tunnisteen on oltava luotu noudattamalla sellaisen antajayksikön sääntöjä, jonka komissio on nimennyt hoitamaan järjestelmää UDI-tunnisteiden antamiseksi. Valmistajat saavat käyttää ainoastaan komission nimeämien antajayksiköiden antamia koodausstandardeja.
(1)

Ruotsi ilmoitti 20 päivänä heinäkuuta 2017 komissiolle toimenpiteestä, jonka se oli toteuttanut direktiivin 2006/42/EY 11 artiklan 1 kohdan nojalla ja jonka tarkoituksena oli kieltää sellaisen ajoneuvojen saksinostimen (malli TL530LF) markkinoille saattaminen, jonka valmistaja on TWA Equipment S.r.l., Via Inn s.n.c. 65015, Montesilvano (PE), Italia, jäljempänä ’valmistaja’, ja jonka jakelija on Lidköpings Carpart AB, Plastagan 12C, 53155 Lidköping, Ruotsi, jäljempänä ’Carpart’.
SOSIAALITURVAJÄRJESTELMIEN YHTEENSOVITTAMISTA KÄSITTELEVÄ HALLINTOTOIMIKUNTA

PÄÄTÖS F3,

annettu 19 päivänä joulukuuta 2018,

asetuksen (EY) N:o 883/2004 68 artiklan tulkinnasta siltä osin kuin on kyse erotusetuuden laskentamenetelmästä

(ETA:n kannalta ja EY:n ja Sveitsin sopimuksen kannalta merkityksellinen teksti)

(2019/C 215/02)

SOSIAALITURVAJÄRJESTELMIEN YHTEENSOVITTAMISTA KÄSITTELEVÄ HALLINTOTOIMIKUNTA, joka

ottaa huomioon sosiaaliturvajärjestelmien yhteensovittamisesta 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 883/2004 (1) 72 artiklan a kohdan, jossa säädetään, että hallintotoimikunnan vastuulla on käsitellä kaikkia hallinnollisia ja tulkinnallisia kysymyksiä, jotka johtuvat asetuksen (EY) N:o 883/2004 säännöksistä tai sosiaaliturvajärjestelmien yhteensovittamisesta annetun asetuksen (EY) N:o 883/2004 täytäntöönpanomenettelystä 16 päivänä syyskuuta 2009 annetusta Euroopan parlamentin ja neuvoston asetuksesta (EY) N:o 987/2009 (2),

ottaa huomioon asetuksen (EY) N:o 883/2004 68 artiklan,

ottaa huomioon asetuksen (EY) N:o 987/2009 60 artiklan,

sekä katsoo seuraavaa:

(1) Asetuksen (EY) N:o 883/2004 68 artiklan 2 kohdassa säädetään, että jos useamman jäsenvaltion lainsäädännössä on päällekkäisiä perhe-etuusoikeuksia, perhe-etuudet myönnetään sen lainsäädännön mukaisesti, joka on määritelty ensisijaiseksi 1 kohdan säännösten mukaisesti. Toisen lainsäädännön tai toisten lainsäädäntöjen mukainen oikeus perhe-etuuksiin keskeytetään ensiksi mainitun lainsäädännön mukaiseen määrään, ja kyseisen määrän ylittävä osuus maksetaan tarvittaessa erotusetuutena.

(2) Asetuksen (EY) N:o 883/2004 yhdenmukaisen soveltamisen helpottamiseksi hallintotoimikunta katsoo, että mainitun artiklan täytäntöönpanoa varten olisi vakiinnutettava yhdenmukainen menettelytapa siltä osin kuin on kyse kahdessa tai useammassa asiaankuuluvassa lainsäädännössä vahvistettujen määrien vertaamisesta ja sen erotusetuuden määrittämisestä, jonka asianomainen laitos mahdollisesti joutuu maksamaan. Hallintotoimikunta käsitellen asiaa asetuksen (EY) N:o 883/2004 71 artiklan 2 kohdassa säädetyin edellytyksin,

ON PÄÄTTÄNYT SEURAAVAA:

1. Sen jäsenvaltion laitoksen, jonka lainsäädäntöä ei ole määritelty ensisijaiseksi asetuksen (EY) N:o 883/2004 68 artiklan 1 kohdan mukaisesti, on jokaisen perheenjäsenen osalta verrattava keskenään ensisijaiseksi määritellyssä lainsäädännössä vahvistettujen perhe-etuuksien määrää ja sen soveltamassa lainsäädännössä vahvistettujen perhe-etuuksien määrää.

2. Suoritettuaan vertailun jokaisen perheenjäsenen osalta kyseinen laitos maksaa erotusetuuden, joka vastaa suuruudeltaan näiden kahden määrän välistä erotusta.

3. Tämä päätös julkaistaan Euroopan unionin virallisessa lehdessä . Päätös tulee voimaan kahdentenakymmenentenä päivänä sen jälkeen, kun se on julkaistu.

Hallintotoimikunnan puheenjohtaja Bernhard SPIEGEL

(1) EUVL L 166, 30.4.2004, s. 1.

(2) EUVL L 284, 30.10.2009, s. 1.
(24)

Toimenpiteet voidaan tiivistää seuraavasti: a) Hyvin pienet sähkön ja lämmön yhteistuotantolaitokset (< 5 MW): Oikeus saada kiinteä hinta (kolmiportainen tariffiasteikko) säilyy, mutta laitoksilla on mahdollisuus siirtyä perusmäärään (lisämaksu); b) Pienet sähkön ja lämmön yhteistuotantolaitokset (< 10 MW): Vuoden 2006 loppuun jatkuva siirtymäkausi, jonka aikana laitoksilla on mahdollisuus saada edelleen kiinteä hinta (kolmiportainen tariffiasteikko) ja jonka jälkeen niillä on velvollisuus siirtyä perusmäärään; c) Suuret sähkön ja lämmön yhteistuotantolaitokset (vähintään 10 MW): Vuoden 2004 loppuun jatkuva siirtymäkausi, jonka aikana laitoksilla on mahdollisuus saada edelleen kiinteä hinta (kolmiportainen tariffiasteikko) ja jonka jälkeen niillä on velvollisuus siirtyä perusmäärään;
(6)

Näin ollen indoksakarbin käyttöä valmisteryhmään 18 kuuluvissa biosidivalmisteissa koskevan hyväksynnän voimassaolo todennäköisesti päättyy hakijasta riippumattomista syistä ennen kuin on tehty päätös sen uusimisesta. Sen vuoksi on aiheellista lykätä indoksakarbin käyttöä valmisteryhmään 18 kuuluvissa biosidivalmisteissa koskevan hyväksynnän voimassaolon päättymispäivää siten, että hakemuksen tutkimiselle jää riittävästi aikaa. Ottaen huomioon määräajat, jotka on vahvistettu arvioinnista vastaavan toimivaltaisen viranomaisen arvioinnille ja kemikaaliviraston laatimalle ja toimittamalle lausunnolle, on aiheellista lykätä hyväksynnän voimassaolon päättymispäivää 30 päivään kesäkuuta 2022.
(7)

Saatujen kokemusten ja tekniikan kehityksen vuoksi on tarpeen täydentää tiettyjä UNECE:n sääntöjen nro 17, 24, 30, 44, 64, 75, 78, 79, 83, 85, 90, 115, 117, 129, 138, 139 ja 140 vaatimuksia ja muuttaa UNECE:n maailmanlaajuisia teknisiä sääntöjä nro 15 ja 19. Lisäksi on tarpeen oikaista tietyt UNECE:n sääntöjen nro 14, 51, 83, 129 ja 145 ja UNECE:n maailmanlaajuisen teknisen säännön nro 15 määräykset. Lopuksi on tarpeen hyväksyä kehittynyttä hätäjarrutusjärjestelmää koskevat uudet vaatimukset,
—

menetelmän COI/T.20/Doc. No 42–2/Rev. 3 ”Precision values of the methods of analysis adopted by the International Olive Council” (Kansainvälisen oliivineuvoston hyväksymien määritysmenetelmien toistotarkkuusarvot) tarkistaminen tarkistamalla menetelmiin COI/T.20/Doc. No19 ja COI/T.20/Doc. No 26 liittyviä toistotarkkuusarvoja;
1.

Tässä liitteessä esitettävissä kaavoissa sovelletaan seuraavia määritelmiä: m total IBA metals on polttolaitoksen pohjatuhkassa olevien metallien kokonaismassa tiettynä vuotena m IBA metal concentrates on yhdyskuntajätteen raakapohjatuhkasta erotettujen metallirikasteiden kokonaismassa tiettynä vuotena c IBA metals on metallien pitoisuus metallirikasteissa m IBA metals on metallirikasteessa olevien metallien massa tiettynä vuotena m non-metallic on metallirikasteessa olevan ei-metallisen materiaalin massa tiettynä vuotena m MSW on poltettavaksi tulevan yhdyskuntajätteen massa tiettynä vuotena c metals MSW on metallipitoisuus poltettavaksi tulevassa yhdyskuntajätteessä m W on kaiken poltettavaksi tulevan jätteen massa tiettynä vuotena c metals MSWI on metallipitoisuus kaikessa poltettavaksi tulevassa jätteessä ja m MSW IBA metals on yhdyskuntajätteestä peräisin olevien metallien massa tiettynä vuotena.
(5)

Komission kevään 2019 talousennusteen mukaan nettomääräisten julkisten perusmenojen kasvu on 11,6 prosenttia vuonna 2019, mikä ylittää selvästi menojen kasvulle asetetun 4,5 prosentin vertailuarvon. Rakenteellinen rahoitusasema heikentyy 0,7 prosenttia suhteessa BKT:hen vuonna 2019, joten alijäämä kasvaa 3,6 prosenttiin suhteessa BKT:hen. Tämä on vastoin suositusta, jonka mukaan rakenteellisen rahoitusaseman pitäisi kohentua 1 prosenttia suhteessa BKT:hen verrattuna vuoteen 2018. Näin ollen molemmat indikaattorit viittaavat siihen, että suositetusta sopeutuksesta poiketaan. Menojen kasvulle asetettu vertailuarvo viittaa 2,1 prosentin poikkeamaan suhteessa BKT:hen. Rakenteellisen rahoitusaseman tilanne vahvistaa tämän tulkinnan, vaikka sen osalta poikkeama on jossain määrin pienempi, eli 1,7 % suhteessa BKT:hen. Rakenteellisesta rahoitusasemasta ilmi käyvä poikkeama on pienempi satunnaistulojen ja suuremman BKT-deflaattorin vuoksi. Kun nämä tekijät otetaan huomioon, yleisarvio vahvistaa, että suositetusta sopeutuksesta poiketaan.
(2)

Neuvosto totesi 4 päivänä joulukuuta 2018, että Unkari ei ollut toteuttanut tuloksellisia toimia 22 päivänä kesäkuuta 2018 annetun suosituksen johdosta. Tämän perusteella neuvosto antoi 4 päivänä joulukuuta 2018 Unkarille tarkistetun suosituksen (4), jossa kehotettiin toteuttamaan tarvittavat toimet sen varmistamiseksi, että nettomääräisten julkisten perusmenojen nimellinen kasvu on enintään 3,3 prosenttia vuonna 2019, mikä mikä vastaisi 1 prosentin vuotuista rakenteellista sopeutusta suhteessa BKT:hen. Neuvosto suositti lisäksi, että Unkari käyttää mahdolliset satunnaistulot alijäämän supistamiseen ja totesi, että julkisen talouden rakenteellisen rahoitusaseman pysyvä paraneminen olisi varmistettava julkisen talouden vakauttamistoimenpiteillä kasvua edistävällä tavalla. Neuvosto vahvisti, että Unkarin on viimeistään 15 päivänä huhtikuuta 2019 raportoitava toimista, jotka se on toteuttanut 4 päivänä joulukuuta 2018 annetun suosituksen pohjalta.
(6)

Näin ollen etofenproksin käyttöä valmisteryhmään 8 kuuluvissa biosidivalmisteissa koskevan hyväksynnän voimassaolo todennäköisesti päättyy hakijasta riippumattomista syistä ennen kuin on tehty päätös sen uusimisesta. Sen vuoksi on aiheellista lykätä etofenproksin käyttöä valmisteryhmään 8 kuuluvissa biosidivalmisteissa koskevan hyväksynnän voimassaolon päättymispäivää siten, että hakemuksen tutkimiselle jää riittävästi aikaa. Ottaen huomioon määräajat, jotka on vahvistettu arvioinnista vastaavan toimivaltaisen viranomaisen arvioinnille ja kemikaaliviraston laatimalle ja toimittamalle lausunnolle, on aiheellista lykätä hyväksynnän voimassaolon päättymispäivää 31 päivään lokakuuta 2022.